OpenLLM-France/wikimedia huggingface dataset:
# Enezenn

Un enez pe un enezenn zo un douar gronnet gant dour, gant ar mor peurvuiañ, enezennoù zo ivez er stêrioù hag el lennoù. Bihanoc'h eget ur c'hevandir ha brasoc'h eget ur garreg eo.
Kavet e vez meur a seurt inizi hervez o stumm, o ment, o saviad hag o orin : inizi bras hag iniziigoù, atolloù, inizi kevandirel hag inizi tanveneziek. Inizi kalvezel zo ivez. Alies e vez an enezenn a-dal d'an douar-bras, met inizi zo zo e-kreiz ar mor pe ar meurvor. 300 000 enez a vije war an Douar.

## Gerioù ha liesterioù

Ent-strizh, inizi eo al liester hollek, enezennoù an hini resis. Enezeier a zo un adliester da inizi . Da skouer, inizi zo er Meurvor Atlantel, m'emañ an enezennoù Ascension ha Santez Helena.
Meur a enezenn zo en un enezeg ; enezegi, enezegoù eo al liester. Da skouer, Japan zo un enezeg vras : 6 852 enezenn zo eno.

## Inizi kevandirel ha driv ar c'hevandirioù

Pa vez bras-divent an enezenn e vez graet enez kevandirel anezhi. Div enez kevandirel a zo war ar blanedenn Douar: Aostralia ha Greunland. Sellet e vez Aostralia evel ur c'hevandir en hec'h-unan zoken, ar pezh n'eo ket gwir evit enezennoù bras all a zo ul lodenn eus ur blakenn litosferek roget gant driv ar c'hevandirioù : Madagaskar hag Afrika, Ginea Nevez hag Okeania, Borneo hag Azia, Korsika ha Sardigna hag Europa, etc.

## Inizi er stêrioù hag al lennoù

Enez Manitoulin eo brasañ enezenn dour dous ar bed, war lenn Huron, e proviñs Ontario e Kanada. Skouerioù all :
* Enez Sant-Kadoù e stêr an Intel,
* Enez Kergelenn hag Enez Naoned el Liger,
* Manhattan e New York.

## Inizi tanveneziek

An inizi tanveneziek pe volkanek a zo graet gant lava ur menez-tan pe meur a hini. Ar mor tro-dro dezho a c'hall bezañ don-tre, miliadoù a vetroù. An inizi tanveneziek e-kreiz ar meurvor n'int ket stag ouzh kevandir ebet. Enez ar Skorn, an Inizi Kanariez hag Hawaii zo skouerioù inizi tanveneziek.

## Inizi n'int ket atav inizi

Inizi zo a c'hall bezañ stag ouzh an douar-bras pe un enezenn all pa eo izelvor, ha/pe gant ur pont, ur chaoser pe ur riboul, evel Menez-Mikael-ar-Mor ha Nervouster. Met ma eo gant ur strizh-douar, un tombolo pe dre izostaziezh ne c'haller ket komz eus un enezenn ken, ur c'hourenez ne lavarer ket.

## Inizi kalvezel

E Japan, en Izelvroioù hag en Emirelezhioù Arab Unanet. Da skouer emañ aerborzh etrebroadel Kansai war un enezenn galvezel, e Bae Osaka, a-vaez da enez Honshū (enezenn vrasañ Japan).

## An inizi er sevenadur

E mojennoù kozh ar Gelted eo Enez Avalon paradoz an dud. War un enezenn emañ paradoz Doueed ar C'hresianed kozh ivez.
Kaoz zo eus un enezenn e romantoù brudet evel "Enez an Teñzor" gant Robert Louis Stevenson, "An Enezenn gevrinus" gant Jules Verne ha "Robinson Crusoe" gant Daniel Defoe, istor un den en e-unan war un enezenn. Enez ar Rod zo ur romant brezhonek skiant-faltazi gant Zavier Langleiz.
Er sinema e c'haller mennegiñ "Cast Away" gant Robert Zemeckis (aktour : Tom Hanks) hag er stiradoù skinwel "Lost", tud kouezhet o c'harr-nij war un enezenn iskis ha galen.

## Pennadoù kar

* ledenez, gourenez ha ragenez
* enezennig
* inizi Breizh
a vo kavet e Wikimedia Commons.
# Enezenn ar mirdioù

Enezenn ar mirdioù (alamaneg : Museumsinsel) e Berlin, a zo hanter (tu norzh) enezenn Spreeinsel, war ar stêr Spree (an hanter all, er su, a zo anvet Fischerinsel, enezenn ar pesketour). E karter Mitte emañ. Krouet eo bet e 1841, pa fellas d’ar roue Friedrich Wilhelm IV Prusia lakaat al lodenn-se eus an enezenn da vezañ gouestlet d’an arzoù ha d’ar skiantoù. Un diazezadur foran (en alamaneg : Stiftung Preußischer Kulturbesitz) e teuas da vezañ goude 1918. E-touez ar mirdioù a gaver enni emañ ar re da heul :
* Mirdi Bode (digoret e 1904)
* Alte Nationalgalerie (savet e 1876)
* Mirdi Pergamon (1930)
* Altes Museum (savet e 1830)
* Neues Museum (savet e 1859)
* Berliner Dom
Abaoe 1999 emañ an enezenn war roll glad ar bed (UNESCO).
* Mirdi Bode
* porzh egiptian en Neues Museum
* Alte Nationalgalerie
* Mirdi Pergamon

## Liammoù diavaez

* Lec’hienn ofisiel (de)
* Museum Island — Gwel meur (360°) etregwezhiat e-pad Gouel ar gouleier
a vo kavet e Wikimedia Commons.
# Eng (lizherenn)

Eng pe engma eo anv ul lizherenn ispisial eus al lizherenneg latin skrivet Ŋ, ŋ. Diouzh un tu e vez implijet en un doare teknikel gant al lizherenneg fonetikel etrebroadel evit ober diouzh ar gensonenn staon dre fri [ŋ], ha diouzh un tu all e vez implijet en un doare boutin evit skrivañ yezhoù bev zo, en o zouez yezhoù Afrika (kentoc'h gant stumm ar pennlizherenn Ŋ) ha yezhoù samiek dreist-holl (pennlizherenn Ŋ).
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Gouel ar Rouaned

Gouel ar Rouaned, Gouel ar Rouanez (Rouane e Buhez ar Sent 1912), Gouel ar Sterenn, zo ur gouel e relijionoù kristen 'zo hag a zegas soñj eus an Tri Roue bet o tegas profoù da Jezuz pa oa bet ganet.

## An Aviel

Daoust ma n’eo skrivet e nep lec’h en Aviel e vez graet rouaned anezho gant an hengoun hag e vije bet tri anezho.
Hervez aviel Mazhev : "O vezañ aet en ti e kavjont ar bugel gant Mari e vamm hag, oc'h en em stouiñ d'an douar, ez azeuljont anezhañ ha goude bezañ digoret o zeñzorioù e kinnigjont profoù dezhañ : aour, ezañs ha mir". (Aviel Mazhev, II, 12).

## Ar vojenn

N'eo ket resisaet anvioù an tri roue, met pourvezet int bet dezho gant an hengoun.
* Melkior, teñval e groc’hen, a zegas ezañs.
* Gaspar, sklaer e groc’hen, a zegas aour.
* Baltazar, du e groc’hen, a zegas mir.
Dont a raent eus broioù ar sav-heol ha heuliet o dije bet ur steredenn vras hag he dije diskouezet an hent dezho. Hervez Sant Mazhev e c'houlennatajont an dud, ur wech erruet e Jeruzalem (a zo un 10 km eus Bethleem), dre m'edont o klask roue nevez-c'hanet ar Yuzevien, ar pezh a nec'has Herodez, gouarnour Judea, met ne fellas ket d'ar vajed dont d'e gelaouiñ war ar bugel en-dro.

## Penaos e vezont skeudennet

Skeudennet e vezont war meur a livadur ha meur a delwenn gant dilhad koustus ha livet liesliv.
A-hed ar c’hantvedoù eo emdroet o skeudenn. Lavaret zo bet e skeudennont teir rann ar bed anavezet d’ar c’houlz-se : Melkior a zeu eus Azia, Gaspar eus Europa, ha Baltazar eus Afrika.
Tri oad an den a skeudennont ivez : unan zo kozh, an eil zo e-kreiz e vrud, hag an trede zo yaouank.

## Lid

Lidet e vez Gouel ar Rouaned d’ar 6 a viz Genver, pe neuze d’an eil Sul war-lerc’h Nedeleg (evit Iliz Frañs).

## Gwastell ar Rouaned

Debret e vez kaletez ar rouaned a zo ur favenn e-barzh. An den emañ ar favenn en e lodenn a zeu da vezañ roue pe rouanez evit an devezh, roet ur gurunenn dezhañ pe dezhi.

## Er broioù spagnolek

An Tri Roue (los Reyes Magos) eo a zegas profoù d'ar vugale, n'eo ket Tad-kozh an Nedeleg a ra.
* Gouel ar Rouaned hervez Jan Steen
# Gouel ar Sakramant

Gouel ar Sakramant zo ur gouel relijiel katolik hag anglikan a vez lidet d'ar Yaou a deu goude Gouel an Dreinded, da lâret eo tri-ugent devezh goude Pask.

## Istor

Hervez istorourien 'zo e voe krouet ar gouel-se, gouel Corpus Christi pe hini korf ha gwad Jezuz, en XII$^{vet}$ kantved.

## Lec'hanvadurezh

Corpus Christi eo an anv e latin, un anv a vez adkavet el lec'hanvadurezh.

## Lennegezh

* Anv ur gontadenn eo, gant Jakez Riou, e Geotenn ar Werc'hez ha danevelloù all.

## Levrlennadur

* Jean Bertholet: Histoire de l'institution de la Fête-Dieu, Liège, 1746.

## Liamm diavaez

* Gouel ar Sakramant en Añje
# Gouel ar Mediaoù Keltiek

Gouel ar Mediaoù Keltiek, a oa anvet gwechall Gouel ar Filmoù hag ar Skinwel er Broioù Keltiek, zo e bal brudañ ar pezh a vez graet war dachenn ar mediaoù evit yezhoù ha sevenadurioù ar 6 bro geltiek.
Dalc'het e vez bep bloaz en unan eus ar broioù keltiek, en nevezamzer. E-pad tri devezh e vez diskouezet filmoù hag abadennoù graet er broioù-se ha roet e vez prizioù d'ar re wellañ anezho. Aozet e voe ar gouel kentañ e 1980 en inizi Uibhist a Deas ha Beinn na Faoghla, e Bro-Skos, hag aozet e voe an 30vet gouel e 2009 e Caernarfon e Kembre. Mont a ra an darn vrasañ eus ar prizioù peurvuiañ gant Kembreiz hag Iwerzhoniz ha dre vras ne vez ket gounezet kalz prizioù gant ar Vretoned rak n'eo ket ken diorroet ar mediaoù e Breizh hag e brezhoneg evel e kembraeg pe en iwerzhoneg.

## Notennoù

* ↑ Sellit da skouer ouzh rolloù an oberennoù garedonet er Gouelioù etre 2008 ha bremañ

## Liammoù diavaez

* Lec'hienn ar Gouel
# Gouel ar Rouaned (Jan Steen)

Gouel ar Rouaned, pe Het Driekoningenfeest, zo un daolenn gant al livour izelvroat Jan Steen. Emañ war ziskouez e Museumslandschaft Hessen Kassel, en Alamagn.
# Gouel broadel Breizh

Betek-henn n'eus ket eus un devezh ofisiel evit bezañ Gouel broadel Breizh. Evit kalz tud emañ d'an 19 a viz Mae, devezh Sant Erwan. Evit lod all emañ d'ar 1añ a viz Eost, an devezh a oa bet choazet gant Alan Varvek. Evit lod all c'hoazh emañ e miz Even evit lidañ Emgann Ballon. A-benn ar fin ez eus ivez Bretoned a lid ar gouel broadel brezhon e fin miz Gouhere evit lidañ war ar memes tro Emgann Sant-Albin-an-Hiliber

## Gwelet ivez

* Gouel Breizh

## Notennoù ha daveennoù

* ↑ https://www.fetedelabretagne.bzh/
* ↑ https://www.argedour.bzh/1-a-viz-eost-gouel-broadel-breizh/
* ↑ https://web.archive.org/web/20210209085638/http://bibliotheque.idbe-bzh.org/data/cle_249/lavenir__de__la__bretagne__1966__na__8.pdf
* ↑ https://ambasadvreizh.wordpress.com/2017/07/21/fete-nationale-bretonne/
# Gouelan-Korsika

Gouelan Korsika :
| Ur Gouelan Korsika Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Laridae |
| Genad : | Ichthyaetus |
| Anv skiantel ||
| Ichthyaetus audouinii (Payraudeau, 1826) ||
| D'ar vevoniezh e tenn ar pennad-mañ. ||
Ar gouelan Korsika (liester: Gouelini Korsika) a zo un evn-mor. Ichthyaetus audouinii eo e anv skiantel.

## Liammoù diavaez

a vo kavet e Wikimedia Commons.

## Daveoù ha notennoù

* ↑ Perig Herbert, "Anvioù laboused Europa", Hor Yezh, niv.203-204, 1995, p.21.
# Gouelan-Sterenn

Gouelan-Sterenn :
| Ur Gouelan Sterenn Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Laridae |
| Genad : | Larus |
| Anv skiantel ||
| Larus hyperboreus Gunnerus, 1767 ||
| D'ar vevoniezh e tenn ar pennad-mañ. ||
Ar Gouelan Sterenn (liester: Gouelini Sterenn) a zo un evn-mor, Larus hyperboreus an anv skiantel anezhañ.

## Liammoù diavaez

a vo kavet e Wikimedia Commons.

## Daveoù ha notennoù

* ↑ Perig Herbert, "Anvioù laboused Europa", Hor Yezh, niv.203-204, 1995, p.21.
# Gouelan

Gouelini, pe gouelaned, a reer eus un toullad evned eus ar c’herentiad Laridae, dreist-holl re ar genad Larus, ha reoù all kar-tost dezhañ evel Leucophaeus. Kar int da laboused-mor all evel ar skraved (Sterninae). An anv gouelanig a roer d’ar spesadoù bihanañ anezho hep na vez atav splann ar c’hemm rak lod eus ar speadoù gouelaniged a zo brasoc’h eget lod eus ar gouelaned. An dud n’int ket boas ha n’anavezont ket al laboused a ra gouelaned eus an holl anezho.
Laboused krenn int, gwenn pe louet alies. Pigosoù kreñv o deus ha pavioù palvezek. N’eus diforc’h liv ebet etre ar pared hag ar parezed. Ar re yaouank avat a vez disheñvel a-walc’h diouzh o zud e-pad o bloavezh pe o daou vloavezh kentañ, e vezont teñvaloc’h: gouelaned rous a reer anezho e brezhoneg.
En arvor e vev ar gouelaned dre vras, ral eo ez afent en donvor. Spesadoù anezho a c’heller kavout en douaroù. Barrek int da neuial met ne splujont ket kalz. Sevel a reont o neizh war an douar, a-vandennadoù peurliesañ. En em vagañ a reont diwar pesked ha krestenneged bihan. Spesadoù zo, hag a vev tost d’an dud, a ra o mad eus hon dilerc’hioù boued, a gavont tu pe du, el lastez alies. Ar spesad stankañ en hor bro eo ar gouelan gris. Spesadoù all evel ar gouelan louet, ar gouelan kein du pe ar gouelanig maskl du a weler kalz ivez e Breizh.

## Un nebeud spesadoù gouelini

Er genad Larus:
* Gouelan gris
* Gouelan Armenia
* Gouelan Olrog
* Gouelan Belcher
* Gouelan gris ar c'hreisteiz
* Gouelan Kalifornia
* Gouelan louet
* Gouelan lost du
* Gouelan beg gwalennek
* Gouelan Dominikan
* Gouelan kein du
* Larus glaucescens
* Gouelan arc'hlas
* Gouelan Heermann
* Gouelan-Sterenn
* Larus livens
* Gouelan bras
* Gouelanig korr
* Larus occidentalis
* Larus pacificus
* Gouelanig Saunder
* Larus schistisagus
* Gouelan Thayer
* Larus vegae
Er genad Ichthyaetus:
* Gouelan-Korsika
* Gouelan Hemprich
* Gouelan penn du Rusia
* Gouelanig lagad gwenn
* Gouelanig penn du
* Ichtyaetus relictus
Er genad Leucophaeus:
* Gouelan c'hoarzher
* Gouelan kazugel
* Leucophaeus modestus
* Gouelanig Franklin, Larus pipixcan
* Leucophaeus scoresbii
Er genad Chroicocephalus:
* Gouelanig penn gell, Larus brunnicephalus
* Gouelanig beg du, Larus bulleri
* Gouelanig penn louet Larus cirrocephalus
* Gouelan beg moan, Larus genei
* Gouelanig Hartlaub, Larus hartlaubii
* Gouelanig Patagonia, Larus maculipennis
* Gouelanig gris, Larus novaehollandiae
* Gouelanig Bonaparte, Larus philadelphia
* Gouelanig maskl du, Larus ridibundus
* Gouelanig beg ruz, Larus scopulinus
* Gouelanig an Andoù, Larus serranus
Er genad Xema:
* Gouelanig lost forc'hek, Larus sabini

## Levrlennadur

* Jones, Islyn, Laboused an Arvor, troet diwar ar c'hembraeg gant Tudual Huon ha Padrig an Habask, Embannadurioù Al Lanv, 1984

## Liammoù diavaez

a vo kavet e Wikimedia Commons.
* Laridae
* Gouelaned ha laboused-mor all e Breizh
* Gouelaned Norvegia

## Daveoù ha notennoù

* ↑ Perig Herbert, "Anvioù laboused Europa", Hor Yezh, niv. 203-204, 1995, p.21.
# Kanton Lumbres

Kanton Lumbres :
| Lec'hiadur kanton Lumbres e departamant Pas-de-Calais ||
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant(où) | Montreuil ha Saint-Omer |
| Kod kanton | 6233 |
| Pennlec'h | Lumbres |
| Kuzulierien Amzer gefridi | Blandine Drain Jean-Claude Leroy 2015 - 2021 |
| Stadegoù ||
| Poblañs | 32 597 ann. (2017) |
| Gorread | 501,04 km² |
| Stankter | 65 ann./km² |
| Adrannoù ||
| Kumunioù | 60 |
| kemmañ |
Kanton Lumbres a zo ur rann velestradurel eus Frañs e departamant ar Pas-de-Calais hag er rannvro Hauts-de-France.

## Istor

* Krouet e oa bet ar c'hanton e 1801.
* Brasaet e oa bet da 60 kumun gant dekred ar 24 a viz C'hwevrer 2014.

## Kumunioù
### Betek 2015

Kanton Lumbres a yae 33 c'humun d'ober anezhañ.
| Kumun | Poblañs | Kod-Post | Kod INSEE |
| Acquin-Westbécourt | 625 | 62380 | 62008 |
| Affringues | 203 | 62380 | 62010 |
| Alquines | 751 | 62850 | 62024 |
| Bayenghem-lès-Seninghem | 304 | 62380 | 62088 |
| Bléquin | 339 | 62380 | 62140 |
| Boisdinghem | 191 | 62500 | 62149 |
| Bouvelinghem | 142 | 62380 | 62169 |
| Cléty | 511 | 62380 | 62229 |
| Coulomby | 404 | 62380 | 62245 |
| Delettes | 912 | 62129 | 62265 |
| Dohem | 712 | 62380 | 62271 |
| Elnes | 721 | 62380 | 62292 |
| Escœuilles | 398 | 62850 | 62308 |
| Esquerdes | 1 460 | 62380 | 62309 |
| Hallines | 1 396 | 62570 | 62403 |
| Haut-Loquin | 133 | 62850 | 62419 |
| Ledinghem | 207 | 62380 | 62495 |
| Leulinghem | 219 | 62500 | 62504 |
| Lumbres | 3 873 | 62380 | 62534 |
| Nielles-lès-Bléquin | 795 | 62380 | 62613 |
| Ouve-Wirquin | 494 | 62380 | 62644 |
| Pihem | 893 | 62570 | 62656 |
| Quelmes | 447 | 62500 | 62674 |
| Quercamps | 288 | 62380 | 62675 |
| Remilly-Wirquin | 315 | 62380 | 62702 |
| Seninghem | 519 | 62380 | 62788 |
| Setques | 627 | 62380 | 62794 |
| Surques | 365 | 62850 | 62803 |
| Vaudringhem | 372 | 62380 | 62837 |
| Wavrans-sur-l'Aa | 1 225 | 62380 | 62882 |
| Wismes | 525 | 62380 | 62897 |
| Wisques | 235 | 62219 | 62898 |
| Zudausques | 618 | 62500 | 62905 |

### Abaoe 2015

Kanton Lumbres a ya bremañ 60 kumun d'ober anezhañ:
* Acquin-Westbécourt,
* Affringues,
* Aix-en-Ergny,
* Alette,
* Alquines,
* Audrehem,
* Avesnes,
* Bayenghem-lès-Seninghem,
* Bécourt,
* Beussent,
* Bezinghem,
* Bimont,
* Bléquin,
* Boisdinghem,
* Bonningues-lès-Ardres,
* Bourthes,
* Bouvelinghem,
* Campagne-lès-Boulonnais,
* Clenleu,
* Clerques,
* Cléty,
* Coulomby,
* Dohem,
* Elnes,
* Enquin-sur-Baillons,
* Ergny,
* Escœuilles,
* Esquerdes,
* Haut-Loquin,
* Herly,
* Hucqueliers,
* Humbert,
* Journy,
* Ledinghem,
* Leulinghem,
* Lumbres,
* Maninghem,
* Nielles-lès-Bléquin,
* Ouve-Wirquin,
* Parenty,
* Pihem,
* Preures,
* Quelmes,
* Quercamps,
* Quilen,
* Rebergues,
* Remilly-Wirquin,
* Rumilly,
* Saint-Michel-sous-Bois,
* Seninghem,
* Setques,
* Surques,
* Vaudringhem,
* Verchocq,
* Wavrans-sur-l'Aa,
* Wicquinghem,
* Wismes,
* Wisques,
* Zoteux,
* Zudausques.

## Emdroadur ar boblañs

Niver a annezidi
32 597 annezed a chom er c'hanton e 2017.

## Daveoù

* ↑ (fr) Décret n° 2014-233 du 24 février 2014 portant délimitation des cantons dans le département du Pas-de-Calais
# Kanton Maoron (1790)

Krouet e voe Kanton Maoron e 1790. Ur rann velestradurel ha lezvarnel hag ur bastell-vro dilenn eus Bann Ploermael e departamant ar Mor-Bihan e oa. Peder c'humun a oa ennañ:
* Brennieg,
* Maoron (pennlec'h),
* Sant-Brieg-Maoron,
* Sant-Leri.
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Brasaet e voe ar c'hanton dindan anv Kanton Maoron ivez, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 56, 215, 342 ha 354
* ↑ Cassini - EHESS - Maoron - Fichenn ar gumun
# Kanton Maezon-ar-Stêr

Kanton Maezon-ar-Stêr :
| Lec'hiadur kanton Maezon-ar-Stêr e departamant Liger-Atlantel ||
| Bro | Breizh |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Liger-Atlantel |
| Arondisamant(où) | Arondisamant Kastell-Briant |
| Kod kanton | 44 19 |
| Pennlec'h | Maezon-ar-Stêr |
| Kuzulierien Amzer gefridi | |
| Stadegoù ||
| Poblañs | 6 979 ann. (2012) |
| Gorread | 169,28 km² |
| Stankter | 41 ann./km² |
| Adrannoù ||
| Kumunioù | 5 |
| kemmañ |
Kanton Maezon-ar-Stêr a oa anezhañ ur c'hanton eus arondisamant Kastell-Briant, e Breizh, e departamant al Liger-Atlantel, lakaet e rannvro Broioù-al-Liger .

## Istor
### Dispac'h Gall

* Krouet e voe Kanton Maezon-ar-Stêr e 1790. Lakaet e voe e Bann Kastell-Briant. E 1800 e voe lakaet en Arondisamant Kastell-Briant. E 1801 e voe miret ha brasaet ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

#### Kumunioù (1790-1801)

* Kanton Maezon-ar-Stêr a yae peder c'humun d'ober anezhañ: Maezon-ar-Stêr, penn ar c'hanton, Arwerneg-Veur, Lufer ha Melereg-Breizh.
* Lakaet e voe Izeg er c'hanton e 1801 pa voe diskaret Kanton Izeg.

### XXI$^{vet}$ kantved

* Diskaret e voe ar c'hanton e 2014.

## Kumunioù

Kanton Maezon-ar-Stêr a oa pemp kumun ennañ :
* Maezon-ar-Stêr, penn ar c'hanton
* Arwerneg-Veur,
* Izeg,
* Lufer,
* Melereg-Breizh.
Stag int, abaoe 2015, ouzh kanton Kastell-Briant.

## Daveoù ha notennoù

* ↑ Cassini - EHESS - Fichenn kumun Maezon-ar-Stêr
* ↑ Cassini - EHESS - Fichenn kumun Arwerneg-Veur
* ↑ Cassini - EHESS - Fichenn kumun Lufer
* ↑ Cassini - EHESS - Fichenn kumun Melereg
* ↑ Cassini - EHESS - Fichenn kumun Izeg
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* (fr) INSEE, poblañs lezennel kantonioù al Liger-Atlantel, 2007
# Kanton Maoron

Kanton Maoron :
| Lec'hiadur kanton Maoron e departamant Mor-Bihan ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant Gwened |
| Kod kanton | 56 20 |
| Pennlec'h | Maoron |
| Kuzulierien Amzer gefridi | Guy de Kersabiec 2008-2015 |
| Stadegoù ||
| Poblañs | 5 962 ann. (2012) |
| Gorread | 149,76 km² |
| Stankter | 40 ann./km² |
| Adrannoù ||
| Kumunioù | 7 |
| kemmañ |
Kanton Maoron a oa anezhañ ur rann velestradurel eus Frañs, e departamant ar Mor-Bihan hag e rannvro Breizh.

## Kumunioù

Kanton Maoron a yae 7 kumun d'ober anezhañ :
* Brennieg ;
* Konkored ;
* Maoron ;
* Neant ;
* Sant-Brieg-Maoron ;
* Sant-Leri ;
* Trec'horanteg.

## Istor

Roll ar guzulierien veur :
| Deiziad an dilennadeg | Anv | Strollad |
| Meurzh 2008 | Guy de Kersabiec | Tu-dehoù, distrollad |
| Meurzh 2001 | Guy de Kersabiec | RPR |
| N'anavezer ket ar guzulierien gent c'hoazh. ||||

## Daveoù

* (fr) INSEE, poblañs lezennel kantonioù ar Mor-Bihan, 2007

## Gwelet ivez

Kantonioù ar Mor-Bihan | Kumunioù ar Mor-Bihan
# Kanton Malastred

Kanton Malastred :
| Lec'hiadur kanton Malastred e departamant Mor-Bihan ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant Gwened |
| Kod kanton | 56 19 |
| Pennlec'h | Malastred |
| Kuzulierien Amzer gefridi | Jo Legal 2008-2015 |
| Stadegoù ||
| Poblañs | 16 660 ann. (2012) |
| Gorread | 264,12 km² |
| Stankter | 63 ann./km² |
| Adrannoù ||
| Kumunioù | 14 |
| kemmañ |
Kanton Malastred a oa anezhañ ur rann velestradurel eus Frañs, e departamant ar Mor-Bihan hag e rannvro Breizh.

## Kumunioù

Kanton Malastred a yae 14 kumun d'ober anezhañ :
* Bohal ;
* Chapel-Karozh ;
* Karozh ;
* Lizioù ;
* Malastred ;
* Megerieg ;
* Mousterrin ;
* Roz-Sant-Andrev ;
* Rufieg ;
* Sant-Abran ;
* Sant-Gwioñvarc'h ;
* Sant-Marc'hell ;
* Sant-Nikolaz-ar-Roz ;
* Serent.

## Istor

Roll ar guzulierien veur :
| Deiziad an dilennadeg | Anv | Strollad |
| Meurzh 2008 | Jo Legal | Tu-dehoù, distrollad |
| Meurzh 2001 | Maurice Melois | RPR |
| N'anavezer ket ar guzulierien gent c'hoazh. ||||

## Daveoù

* (fr) INSEE, poblañs lezennel kantonioù ar Mor-Bihan, 2007

## Gwelet ivez

Kantonioù ar Mor-Bihan | Kumunioù ar Mor-Bihan
# Kanton Louvigneg-an-Dezerzh

Kanton Louvigneg-an-Dezerzh :
| Lec'hiadur kanton Louvigneg-an-Dezerzh e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Felger-Gwitreg |
| Kod kanton | 35 20 |
| Pennlec'h | Louvigneg-an-Dezerzh |
| Kuzulierien Amzer gefridi | Louis Pautrel 2011-2015 |
| Stadegoù ||
| Poblañs | 8 596 ann. (2012) |
| Gorread | 159,34 km² |
| Stankter | 54 ann./km² |
| Adrannoù ||
| Kumunioù | 8 |
| kemmañ |
Kanton Louvigneg-an-Dezerzh a oa anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh.

## Kumunioù Kanton Louvigneg-an-Dezerzh

* Louvigneg-an-Dezerzh ;
* Bazeleg-an-Dezerzh ;
* Brennaod ;
* Ferred ;
* Gwilavez ;
* Melleg ;
* Polieg ;
* Sant-Jord-Restembaod.
# Kanton Luzern

Kanton Luzern a zo ur c'hanton e Suis.